202 



NÖVÉNYTAN. BOTANICA. 



ADATOK TOLNA MEGYE FLÓRÁJÁHOZ. 



Kiss IsTvÁNtól. 



Hazánkban találni még számos oly vidékeket, nagyobb területeket, 

 a melyeket floristikai szempontból eddigelé nem vizsgáltak át; pedig a 

 vegetatiójuk eredetiségére nézve megérdemelték volna, hogy rájuk több 

 gondot forditsanak. Ilyen vidékekhez tartozik Tolna vármegye legnagyobb 

 része is, mert ennek eddig még csak a széleit kerülgették a botanikusok. 

 Már KiTAiBEL járt Paks és Várallja tájékán slavoniai útja közben; majd az 

 50- es években Hildebrand bécsi kertész, Veszprém és Fehér megyékben 

 gyűjtvén, a határszélnél Kért is érintette ; mig legújabban Menyhárth L. 

 volt kalocsai tanár Paks és Dunaföldvár vidékét kutatta át nagy eredmény- 

 nyel. Mindezek után nem lesz talán érdektelen, ha én azon néhány adatot, 

 a melyet a megye közepe táján eddigelé gyűjthettem, világgá bocsájtom ; 

 annyival is inkább, mert az általam bejárt vidék eddig egész ismeret- 

 len volt. 



A növénygyűjtést csak néhány év óta folytatom s így nem igen volt 

 alkalmam nagyobb terűletet bejárni, hogy ez által az egész megye vegeta- 

 tiójáról általános fogalmat szerezhettem volna, hanem csak Szt.-Lörincz, 

 Kis-Székely és Varsád falvak vidékét kutathattam át, a melyek bizony 

 csak kis részét teszik ki a megyének. Mindazonáltal megkísérlem, hogy 

 néhány szóval jellemezzem ezen bejárt terület vegetatióját. Valamint az 

 egész megye sem áll egyébből, mint kisebb-nagyobb dombok lánczolatából, 

 a melyek szélesebb vagy keskenyebb völgyekkel, patakokkal és folyókkal 

 szakitvák meg, s így néhol a dombos, erdős hegyvidék, másutt meg a sík 

 lapály és rétség lép előtérbe és lesz uralkodóvá : úgy van ez a mi vidékün- 

 kön is. Míg Szt.-Lőrincz, mely a Sió mellett fekszik, jobbára sík határral 

 bír, és a Sió és Sárvíz között nagy rétsége, mocsarai vannak, addig Kis- 

 Székelyben inkább a magasabb löszdombok uralkodnak s nagy részök 

 erdővel van borítva, a rétség pedig igen csekély katlan által képeztetik ; 

 hasonlókép Varsádon is a fensík az uralkodó. Magasabb (1000 — 2000') 

 köves, meszes hegyek csak a baranyai határszélnél találhatók ; a mi domb- 

 jaink mind löszből állanak. Szikes hely sincs a közvetlen közelségben, 

 hanem csak Szekszárd vidékén és Czeczén Fehér megyében. Ezekből követ- 

 kezik, hogy a flóra sem mutathat fel valami meglepő újdonságokat, hanem 



